9 FEBRUARIE – Afrikanergeskiedenis
1898 – Pres. Paul Kruger is herverkies as President van die ZAR
1841 – Daniël Lindley as predikant van die gemeente Pietermaritzburg aangestel
Na jare van ontevredenheid met Erasmus Smit as predikant van die Voortrekkers – onder meer vanweë die feit dat hy dan nie voldoende opgelei en behoorlik bevoeg verklaar is om al die kerklike sakramente te bedien nie – is Daniël Lindley, die Presbiteriaanse Amerikaner formeel op hierdie dag as predikant van die gemeente Pietermaritzburg aangestel. Die Voortrekkers het reeds in 1836 met die Lindley-gesin by Mosega te doen gekry en na verdere ontmoetings steeds 'n hoë dunk van hom behou. Dat die Kaapse NG Kerk hom in 1837 as Sinode aan die Voortrekkers onttrek en hulle trekdaad boonop afgekeur het, het natuurlik seergemaak en ook ongerief meegebring. Kinders is nie gereeld gedoop nie, die Nagmaal is nie gereeld bedien nie en kategetiese onderrig met die oog op belydenis van geloof, is soms lank vertraag. Nadat Lindley toe sy ordeningsdokumente voorgelê het en dit goedgekeur is, het hy van 1 April 1841 af sy traktement van 1333 riksdaalders per jaar van die staat ontvang. Erasmus Smit moes, aldus Volksraadsbesluit op dieselfde 9 Februarie, sy emeritaat aanvaar en sou 600 riksdaalders per jaar pensioengeld ontvang. Lindley self het vroeër reeds die Hollands van die Voortrekkers geleer en hulle gevolglik in hulle eie taal van die Woord bedien. Vir die reeds gevestigde Natalse Voortrekkers soos Karel Landman, Andries Pretorius, Sarel Cilliers, Evert Potgieter en andere was Lindley se teenwoordigheid van onskatbare waarde.
1900 – Anglo-Boereoorlog: Skermutseling by Australian Hill, Colesberg
1900 – Anglo-Boereoorlog: George Labram oorlede
George Labram is op hierdie dag gedurende die beleg van Kimberley oorlede. Dit volg nadat die "Jood", 'n Long Tom- (Creusot) kanon teen die agtermiddag 'n laaste skoot op Kimberley geskiet het. Labram is noodlottig in sy hotel kamer deur skrapnel van die projektiel getref. Labram word onthou as die man wat saam met FB Kirsten die ghriestafel vir die diamantbedryf ontwikkel het. Hy word egter die beste onthou vir die bou van die kanon, "Long Cecil" in die De Beers se werkswinkels. Eersgenoemde uitvinding was uniek, en het die diamantbedryf geweldig baie gehelp. "Long Cecil" was egter 'n veel groter prestasie gewees. "Long Cecil" is immers met die minimum gebou en was dodelik gewees.
1901 – Anglo-Boereoorlog: Meyer de Kock
Meyer de Kock se doodsvonnis word deur SW Burger, waarnemende staatspresident, bekragtig.
1902 – Anglo-Boereoorlog: De Wet breek deur blokluislyn
Generaal de Wet breek deur die blokhuislyn by Palmietfontein. Twee Burgers het tydens die poging gesneuwel. Die een gesneuwelde Burger was 'n jong seun van 10 jaar. 'n Ander seun wat 11 jaar oud was, is gewond.
1959 – Die Witwatersrandse Musiekgenootskap gestig
Op aandrang van die Afrikaanse Skakelkomitee van Johannesburg en in oorleg met die Johannesburgse Afrikaanse Musiekkomitee wat 'n onderkomitee van die Skakelkomitee was, is besluit om die Johannesburgse Afrikaanse Mosiekomitee om te skep in 'n koördinerende liggaam van alle verenigings en organisasies wat by die musiekkultuur van die Afrikaner in Johannesburg belang het. Die doelstellings van die Genootskap is:
b) Om veral in die Afrikaanse gemeenskap belangstelling in die musiek en aanverwante kunste op te wek en musiek- en kunswaardering te bevorder.
c) Om die beoefening van musiek in al sy vorme, en ook van die aanverwante kunste, veral in die Afrikaanse gemeenskap te bevorder.
1965 – Geskiedeniskomitee van die FAK gestig
Die Hoofbestuur van die FAK het sy Geskiedeniskomitee tot stand gebring om hom te adviseer oor die bevordering van vaderlandse geskiedenis deur die vermeerdering van kennis van die aankweek van liefde en trots vir die volksverlede, die bevordering van Geskiedenis as vak op skool, kollege en universiteit, en die reëling van en bepaling van temas vir Afrikaanse volksfeeste.
1853 – Sir Leander Starr Jameson, mediese spesialis, staatsman en leier van die Jameson-inval († 26 November 1917)
1932 – Daniel Wepener (Daan) Bekker, bokser († 22 Oktober 2009)
1940 – John Maxwell Coetzee, skrywer en ontvanger van die Nobelprys vir Letterkunde († 2003)
1932 – Dr. Nicolaas Marais Hoogenhout, bekende onderwysman en stigter van die Afrikaanse Taalgenootskap (* 9 Januarie 1876)
1941 – John Daniel (JD) Kestell (Vader Kestell), Bybelvertaler, skrywer en kultuurleier (* 15 Desember 1854)